**SPRÁVA ZO ZAHRANIČNEJ PRACOVNEJ CESTY č. / 2018**

**1. Účastník ZPC:**

Terézia Lesayová, Mgr.

Centrum vedecko-technických informácií SR, Lamačská cesta 8/A, 811 24 Bratislava,

Styčná kancelária SR pre výskum a vývoj v Bruseli, odborný pracovník,

anglický, francúzsky, taliansky

**2. Zahraničná pracovná cesta:**

Belgické kráľovstvo, 3.10.2018 (13:45) - 5.10.2018 (23:59); 8.10.2018 (00:01)– 12.10.2018 (23:59); 15.10. 2018 (00:01) – 19.10.2018 (23:59); 22.10. (00:01) – 26.10. 2018 (23:59); 29.10.2018 (00:01) – 31.10.2018 (11:00)

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

**3. Rámcový program pobytu:**

Program zahraničnej pracovnej cesty v mesiaci október 2018 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2018.

Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad.

Na začiatku mesiaca dominovali najmä finálne prípravy na medzinárodnú konferenciu V4 “*Conference on Artificial Intelligence*“, ktorú sme organizovali v spolupráci so Stálym Zastúpením SR pri EÚ a tiež krajinami V4. Samotné podujatie sa konalo dňa 11. októbra 2018 v priestoroch Stáleho zastúpenia za účasti 120 hostí. Moje aktivity v rámci podujatia sú opísané podrobne nižšie. Následne som sa po samotnej organizácií podujatia venovala príprave tlačových správ v anglickom aj slovenskom jazyku a tiež príprave finálnych odporúčaní a hlavných posolstiev z podujatia, ktoré sme už elektronicky distribuovali a ktoré budeme distribuovať aj vo fyzickej podobe.

V druhej polovici mesiaca som sa podrobne venovala najmä príprave *V4 Tréningu pre projektových manažérov* a svojim témam v rámci Horizontu 2020. Zúčastňovala som sa IGLO pracovných skupín a programových výborov či konferencií, ktoré súvisia s mojou agendou za účelom výmeny informácií a aktualít pri príprave Horizon Europe či posilnenia spolupráce. Okrem iného som konzultovala možnosti zapojenia sa do H2020 pre slovenské subjekty, vyhľadávala možnosti zapojenia i medzinárodných partnerstiev. Stretla som sa taktiež so zástupcami Európskej komisie, zahraničných univerzít či vedeckých inštitúcií za účelom zvýšenia povedomia o slovenskej vede, výskume a inováciách Taktiež som sa zúčastnila niekoľkých tradičného stretnutia V4 styčných kancelárii vo forme raňajok, kde sme prebrali najmä prípravu V4 Tréningu pre projektových manažérov. Podrobný záznam zo všetkých stretnutí a podujatí je uvedený v časti 3, resp. 4 tejto správy.

Podrobnejší záznam o mojich ďalších aktivitách a témach, na ktorých som pracovala sú uvedené nižšie v tejto správe.

**Podpora zapájania sa do medzinárodných projektov a pri ich implementácii**

V mesiaci október som posielala informácie o medzinárodných konferenciách a podujatiach, ktoré by napomohli slovenských subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som posielala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach.

Taktiež som viedla konzultácie so záujemcami o účasť v H2020.

V rámci lepšej spolupráce s ostatnými kanceláriami v rámci V4 sme sa stretli na neformálnom tradičnom stretnutí, kde sme diskutovali najmä prípravu V4 tréningu pre projektových manažérov a tiež prípravu stretnutia predsedov akadémií vied V4.

Pravidelne som komunikovala s národnými delegátmi a NCP za moje oblasti za účelom výmeny informácií k implementácií H2020. Okrem iného som sa stretávala s kolegami z iných styčných kancelárií a zástupcami európskych inštitúcií (EK, EP, Rada EÚ) za účelom výmeny aktuálnych informácií týkajúcich sa Horizontu 2020 a príprave Horizon Europe.

**Účasť na konferenciách, seminároch a programových výboroch**

Prehľad všetkých podujatí, seminárov a stretnutí, ktoré som absolvovala za mesiac október je uvedený v časti 4 tejto správy.

*IGLO Pracovná skupina pre ERC*

Na úvod pracovnej skupiny sme boli informovaní predsedníčkou skupiny o zmenách vo Vedeckej Rade v 2019, v ktorej sa vymenia 3tyria členovia. Ďalej sme si vymenili informácie k zmenám v pracovnom programe na rok 2019, ktoré budú také isté, ako sú uvedené [v prezentácii](https://erc.europa.eu/sites/default/files/content/pages/pdf/ERC-2019-Work-Programme-main-changes.pdf).

Druhým hlavným bodom v rámci skupiny bola prezentácia k úlohe a účasti priemyslu v ERC. Pozvanými rečníčkami boli Laura Pontiggia a Veronica Beneitez Pinero z ERCEA. Rečníčky prezentovali históriu vývoja vzťahov s priemyslom v rámci ERC: V roku 2009 sa vedecká rada rozhodla, že treba vziať do úvahy vzťahy s podnikateľským sektorom ako hosťujúcou inštitúciou (HI) pre projekty ERC a príspevok ERC k inováciám. Následne bola založená pracovná skupina pre vzťahy s priemyslom. Priemysel podporuje koncepciu ERC a považuje výstupy za užitočné zo strednodobého a dlhodobého hľadiska. V súčasnosti existuje iba jeden HI z priemyslu: IBM Zurich, ktorý je hostiteľom ERC; avšak pre mnohé súkromné firmy či priemysel je odradzujúci fakt, že riešiteľ si môže grant preniesť niekam inam. Existuje dialóg s priemyslom, ale žiadne memorandum o porozumení / dohodách.

Proof of Concept (PoC) hodnotenie: prieskum (6. február - 27. marec 2017) pozitívne čísla o patentoch, licenčných zmluvách, založení spoločnosti. Zmeny vo WP 2019: PoC bude udelená ako paušálna suma; hlavná zmena v časti B, ktorá bola na žiadosť hodnotiteľov prijatá:

rozpočtová tabuľka už neexistuje. Dôraz sa kladie na využitie finančných prostriedkov. Používanie šablóny sa dôrazne odporúča.

SH v PoC: je "horúcou témou" vo vedeckej rade. Problém: menej hostiteľov PoC pochádza z domény SH + nižšia úspešnosť. Dôvody na to, aby sa neuplatňovalo PoC: koncentrácia na výskum alebo výsledok grantu nie je vhodný pre PoC (tento faktor sa však významne nelíši od LS alebo PE); Predpoklad: SH-PI majú menej skúseností s obchodovaním s trhmi atď., Nepoznajú jazyk "komercializácie". Prebiehajúce diskusie od 7. RP: je "problém SH-PoC spojený s hodnotením a interpretáciou vplyvu? Vzhľadom na túto skutočnosť existuje v súčasnosti skupina hodnotiteľov SH (15 z 40, najväčší počet hodnotiteľov sú z technologického transferu), ktorí sa zúčastňujú na hodnotení. Ďalšia diskusia sa vyvíjala okolo otázky, či existuje potreba konkrétneho "dôkazu sociálnej koncepcie"? Často myšlienka prevažuje, že sociálna inovácia môže prísť častejšie z SH ako komerčná inovácia, čo nie je nevyhnutne pravda. Niekedy dochádza k zámene medzi spoločenským vplyvom (hodnotiace kritérium o vplyve - hlavný dôvod zlyhania návrhov SH) a sociálna inovácia (hodnotiace kritérium inovačného potenciálu). Prebiehajúca diskusia: nové metódy náboru hodnotiteľov. Príklady projektov SH na webových stránkach ERC (žiadna možnosť filtrovania, pretože nebola nikdy určená v doménach.) Žiadatelia poskytujú informácie od výzvy 2017. (Možno sa vytvorí nejaká možnosť filtrovania). Kariérová štúdia ERC, ktorá sa má zverejniť na jar roku 2019, poskytne pohľad na príjemcov ERC a členov tímov, ktorí vstupujú do priemyselného sektora.

*ERC Conference „Frontuier Research and AI“*

V dňoch 25. a 26. októbra sa v Bruseli konala konferencia Európskej výskumnej Rady: Hraničný výskum a umelá inteligencia. Konferenciu tvorili prednášky držiteľov grantov ERC, ktorí sa vo svojom výskume zaoberajú témami súvisiacimi s umelou inteligenciou. Podujatie tak jednak poskytlo priestor zodpovedným riešiteľom (principal investigators), ktorí vedú projekty financované z ERC grantov a zároveň poukázať na témy a vedecké výsledky, ktorými ERC prispieva k tvorbe umelej inteligencie v Európe.

Hoci sa definície umelej inteligencie výrazne líšia, zvyčajne sa týkajú kognitívnych schopností strojov, riešenia problémov alebo učenia, ktoré vedie k správaniu, ktoré je bežne spojené so správaním človeka. Prostredníctvom nedávneho pokroku v aplikáciách umelej inteligencie, ako sú napríklad autonómne vozidlá či sociálne roboty, táto oblasť štúdia získala značnú pozornosť nielen medzi vedcami, ale aj medzi tvorcami politík, priemyslom, súkromnými firmami a celej spoločnosti.

Rovnako ako pri všetkých nových a potenciálne premyslených vývojoch, očakávania spojené s AI sa pohybujú od veľkého optimizmu o pozitívnom vplyve technologického pokroku až ku značným obavám o tom, aké zničujúce dopady môže mať umelá inteligencia na spoločnosť. Napriek tomu, že ešte nevieme dnes presne povedať v čom presne nám umelá inteligencia a jej aplikácie ovplyvnia, vieme už teraz s určitosťou povedať, že umelá inteligencia zmení svet a bude mať značný dopad na spoločnosť.

Na podujatí však tiež zaznelo, že umelá inteligencia však so sebou prinesie nespočetne veľa príležitostí a výhod pre našu spoločnosť, avšak na to, aby ich Európa mohla všetky využiť, musí byť pripravená na tento prechod aj po politickej a legislatívnej stránke. Na úrovni EÚ bola vydaná stratégia Európskej komisie k umelej inteligencii pre Európu, ktorá zdôrazňuje potrebu spoločných akcií na národných úrovniach. Dôležité politické kroky urobilo napríklad Francúzsko, ktorého vláda ešte v marci tohto roka vydala správu o súčasnom stave umelej inteligencie a budúce trendy. Podobné kroky podniklo Nemecko, ktoré sa chystá svoju stratégiu k umelej inteligencii predstaviť začiatkom decembra 2018, či napríklad krajiny V4, ktoré podpísalo spoločné vyhlásenie o budúcej spolupráci v tejto oblasti.

Podujatie bolo výborným zdrojom nových kontaktov a stretnutia sa s držiteľmi ERC grantov, ktorých výskum sa zaoberá alebo je spojený s vývojom umelej inteligencie.

**Prezentácia a popularizácia slovenského výskumu a inovácií**

*V4 Conference on Artificial Intelligence*

Podujatie, ktoré sme pripravovali a ktoré sa uskutočnilo 11.10. 2018 pre lepšiu prezentáciu slovenského výskumu bola V4 konferencia k umelej inteligencii. Konferenciu sme organizovali v spolupráci so Stálym zastúpením SR pre EÚ a konala sa v Bruseli v priestoroch SZ SR pri EÚ. Na konferenciu som v mesiaci október pripravovala úvodný príhovor pre veľvyslankyňu P. Vargovú. Priamo počas podujatia som pripravila záverečnú reč s hlavnými posolstvami pre hlavného moderátora podujatia a následne po podujatí obe tlačové správy – v slovenčine aj v angličtine. Okrem iného som pripravila záverečný dokument s hlavnými výstupmi z konferencie a odporúčaniami do budúcna, ktoré boli poslané v elektornickej podobe a zároveňs a pripravujú aj vo fyzickej podobe. Tieto odporúčania, budeme následne distribuovať za účelom zvýšenia povedomia o téme umelej inteligencie a taktiež o stave výskumu a vývoja umelej inteligencie v krajinách V4, ako aj v celej EÚ. Hlavným cieľom podujatia bolo nadviazať na V4 spoločné memorandum, ktoré bolo podpísané krajinami V4 v marci 2018 a vytvoriť platformu pre expertov, politické autority, vedcov a výskumníkov na diskusiu o umelej inteligencii z perspektívy V4 krajín.

*Science Evening – Rare diseases*

Koncom mesiaca október som začala pripravovať neformálne podujatie za účasti pozvaného slovenského vedca , tentokrát MUDr. Richarda Imricha, DrSc. S názvom Science Evening – rare Diseaes. Cieľom tohto typu podujatia je zaujímavou a pútavou formou predstaviť primárne laickej, ale aj odbornej verejnosti výskum a vedecké aktivity slovenských vedcov. Tiež predstavuje výbornú príležitosť pre prezentáciu vedca samotného.

Podujatie by malo byť určené širšej verejnosti pôsobiacej v Bruseli (IGLO, EÚ inštitúcie, diplomatov pre vedu na stálych zastúpeniach, laickej verejnosti, študentom, univerzitám...). K samotnému podujatiu som navrhla rečníka, oslovila SZ SR pri EU k spolupráci, pripravila pozvánky a zároveň sa pripravujem aj na moderovanie podujatia.

**Prevádzkovanie informačného portálu**

Počas októbra som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku.

Rovnako som za mesiac október pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií.

**Organizačná a administratívna činnosť v SLORD**

V mesiaci október som prekladala faktúry pre SLORD z francúzskeho do slovenského jazyka pre účely CVTI SR. Plnila som tiež všetky administratívne a organizačné úlohy, ktoré súvisia s riadnym chodom kancelárie. Pripravovala som verejné obstarávanie pre cateringové služby ako aj pre účely preplatenia cestovných nákladov zahraničnej rečníčke na V4 konferencii k Umelej inteligencii.

1. **Stručný priebeh rokovaní, resp. študijného pobytu:**

Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam.

**Výbory, konferencie, podujatia**

|  |  |  |  |  |  |
| --- | --- | --- | --- | --- | --- |
| **Október 2018** | | | | | |
| **Dátum** | **Čas** | **Miesto** | **Účastník (SLORD)** | **Účastníci** | **Podujatie** |
| 3.10.2018 | 10:00 – 11:00 | CVTI SR | Terézia Lesayová |  | Školenie k GDOR a SendMails |
| 10.10.2018 | 11:30 – 13:00 | KoWI, Rue du Trône 98 | Terézia Lesayová |  | IGLO Pracovná skupina ERC |
| 11.10.2018 | 08:00 – 20:00 | Stále Zastúpenie SR pri EÚ | Terézia Lesaová |  | V4 Konferencia k umelej inteligencii |
| 17.10.2018 | 09:30 – 17:00 | EK, Charlemange | Terézia Lesayová |  | H2020 Programový výbor pre SC1 – Zdravie, demografické zmeny a kvalita života |
| 25.10.2018 | 09:00 – 18:00 | EK, Covent Garden – ERCEA | Terézia Lesayová |  | ERC Conference „Frontuier Research and AI“ |
| 26.10.2018 | 09:00 – 13:00 | EK, Covent Garden – ERCEA | Terézia Lesayová |  | ERC Conference „Frontuier Research and AI“ |

**Stretnutia a rokovania**

|  |  |  |  |  |  |  |
| --- | --- | --- | --- | --- | --- | --- |
| **Október 2018** | | | | | | |
| **Dátum** | **Čas** | **Miesto** | **Účastník (SLORD)** | **Účastníci** | **Téma stretnutia** | **Záznam** |
| 9.10.2018 | 13:00 – 14:30 | Justus Lipsius – Rada EÚ | Terézia Lesayová | Radoslav Repa – Prvý tajomník pre digitálne záležitosti, SZ SR pri EÚ | Príprava V4 Konferencie k Umelej Inteligencii | Na osobnom stretnutí sme dohodli posledné logistické a odborné záležitosti k príprave V4 Konferencie k umelej inteligencii. Prebrali sme celkový program priebeh podujatia a rozdelili si posledné zostávajúce úlohy. |
| 10.10.2018 | 14:00 – 15:30 | SZ SR pri EÚ | SLORD | Radoslav Repa, SZ SR pri EU, technickí zamestnanci SZ SR pri EU | Príprava miestnosti na podujatie V4 Conference on AI | Príprava miestnosti na podujatie V4 Conference on AI |
| 10.10.2018 | 17:00 – 21:00 | SLORD | SLORD | Rečníci a hlavní organizátori V4 Konferencie k Umelej inteligencii | Neformálne stretnutie rečníkov a organizátorov V4 Konferencie k AI | Neformálne stretnutie rečníkov a organizátorov V4 Konferencie k AI. Výmena informácií a aktuálnych iniciatív rámci umelej inteligencii na národných úrovniach krajín V4, ako aj na európskej úrovni. |
| 15.10.2018 | 13:00 – 15:00 | CVTI SR(SLORD) | Terézia Lesayová, Andrej Kurucz | SK4ERA | Projektové stretnutie SK4ERA | Stretnutie k projektovým aktivitám – Na úvod stretnutia sme boli informovaní o personálnych zmenách na projekte. Druhým hlavným bodom bol aktuálny stav projektu SK4ERA a praktické informácie k dokumentácií projektu. Tretím bodom bol stav jednotlivých aktivít. Slord predstavil svoje podaktivity v rámci aktivity 2 a pripravované akcie do konca roka 2018. ďalším a posledným bodom bolo usmernenie o vykazovaní pracovnej činnosti. |
| 19.10.2018 | 09:30 – 12:00 | SZ HU pri EÚ | SLORD | CZELO, SZ HU pri EU, PolSCA | V4 Breakfast | Hlavnou témou pravidelného V4 stretnutia vo forme raňajok bola príprava V4 Tréningu pre projektových manažérov. Na stretnutí sme s prešli finálny zoznam rečníkov a ich dostupnosť na tréningu, ako aj informácie k účastníkom tréningu. Prešli sme si tiež všetky logistické náležitosti podujatia. Druhým hlavným bodom bola výmena informácií k príprave Horizon Europe a k možným pripravovaným synergiám. Vymenili sme si informáciu k pozíciám za jednotlivé krajiny. |
| 23.10.2018 | 16:00 – 18:00 | SLORD | Terézia Lesayová, | Tomáš Kobela – Stále Zastúpenie SR pri EÚ (Kohézna politika a synergie s H2020) | Výmena informácií k možným synergiám | Témou osobného stretnutia bola výmena informácií k synergiám medzi EŠIF, prípad kohéznym fondom a programom H2020. Pána Kobelu som informovala o aktuálnom stave slovenskej vedy a výskumu a zapojenia slovenských subjektov v H2020. Následne sme si vymenili informácie k nástrojom a synergiám, ktoré by napomohli väčšej aktivite slovenských subjektov do H2020 a zároveň ich lepšieho zapojenie do priamo riadených programov na európskej úrovni. |
| 25.10.2018 | 19:00 – 20:30 | Schuman | SLORD | Radoslav Repa – SZ SR pri EÚ | Poďakovanie k organizácií V4 Konferencie k AI | Poďakovanie k organizácií V4 Konferencie k AI |
| 30.10.2018 | 12:30 – 13:30 | Place Luxembourg | Terézia Lesayová | Petra Kortelainen – EU Advisor, Tamepere Region EU Office | Výmena aktuálnych informácií a partnerstvo SR VaV subjektov s univerzitou v Tampere | Témou rozhovoru bolo najmä posilnenie spolupráce a projektových partnerstiev slovenských vedecko-výskumných a inovačných subjektov s výskumnými organizáciami v regióne Tampere vo Fínsku. Zároveň sme si vymenili aktuálne informácie k Horizontu 2020 a tiež k pripravovanému programu Horizon Europe. |

**5. Odporúčané závery:**

V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:

1. **Podpora zapájania sa do medzinárodných projektov a pri ich implementácii**

Je potrebné naďalej pokračovať v poskytovaní kvalitných konzultácií k príprave projektov EÚ. Okrem iného je potrebné, nie len pokračovať v poskytovaní cielených informácií a o možnostiach zapojenia sa do projektov, ale plne sa tiež sústrediť na prípravu nového rámcového programu Horizon Europe. Taktiež je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé tieto informácie sú priebežne zverejňované na webe SLORD. V minulých rokoch sme však zápasili s väčšou adresnosťou informácií presným cieľovým skupinám, čo sa nám podarilo čiastočne nastaviť. Teraz však budeme musieť dôkladne vyriešiť pravidlá zasielania newslettra, ktoré musia byť zosúladené s upravenými pravidlami ochrany súkromia po prijatí GDPR. Budeme však musieť na lepšej adresnosti stále pracovať. Informácie, tak ako doteraz sú v pravidelných intervaloch najmä vo forme mesačného newslettru, prípadne v *ad-hoc* mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.

**Informovanie a školenia**

Je užitočné informovať o novinkách a stave negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v horizonte 2020 a nadchádzajúcich FP.

Okrem vyššie spomenutého je dôležité naďalej informovať o možnostiach zapájania sa do Horizontu 2020. Po ďalšom tohtoročnom úspešnom V4 tréningu projektových manažérov, ktorý sa konal v apríli, plánujeme nadviazať ďalším, ktoré sa budú konať začiatkom decembra tohto roku. Zvažujeme pokračovať v rozšírenom formáte tréningu v záujme ešte lepších networkingových príležitostí pre účastníkov aj pre iné krajiny a nechať tréning otvorený aj pre účastníkov z ostaných krajín EÚ13. Po tréningu sme získali spätnú väzbu od uchádzačov, ktorú som detailne zanalyzovala a budeme podľa nej, tak ako tomu bolo aj v minulosti, následne upravovať program, aby ďalšie školenie bolo ešte efektívnejšie a „ušité na mieru“. Toto trojdňové školenie, ktoré sa bude konať v Bruseli poskytne vybraným účastníkom prehľad hlavných informácií, ktoré potrebuje účastník pri príprave projektu mať. Prednášky sú zamerané na fungovanie Horizontu 2020, na tvorbu nového rámcového programu, na otázky týkajúce sa auditu, marketingu a komunikácie a fungovaním JPIs, PPPs, KITs, ETP, či detailne na ňom budú prezentované otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iné networkingové akcie.

Taktiež je v tomto smere potrebné veľmi dobre a úzko spolupracovať s národnými delegátmi a národnými kontaktnými bodmi, aby sa zabránilo jednak duplicite informácií a tiež aby sa zaistil dobrý tok informácií. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre FP9 a jej následného informovania o jej procese príprav.

**Prezentácia a popularizácia slovenského výskumu a inovácií**

Naďalej bude potrebné aktívne lobovať a presadzovať účasť Slovákov na konferenciách. Na tomto pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.

**6.   Prehľad prinesenej dokumentácie a miesto jej uloženia**

Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom.

**7.   Osobitne vyhodnotený očakávaný prínos ZPC**

-

**8.   Spôsob zverejnenia výsledkov ZPC, prenos získaných informácií**

*podľa charakteru a potreby*

**Súhlasím so zverejnením správy na internete**

**Správu vypracoval**: *Terézia Lesayová* .....................................

**Dátum:** 12.11.2018

**Správu schválil**: prof. RNDr. Ján TURŇA, CSc., generálny riaditeľ ......................................